Woord van die week: strategieArgieffoto (Foto: jarmoluk, Pixabay) Woord: strategie Betekenis: krygskuns, aanvalsplan Waar kom dit vandaan? Daar is ŉ oorlewering van ŉ Chinese generaal wat sy voorhoede in ŉ digte oerwoud ingestuur het waar die vyand dalk gelê en wag het. Elke man moes ŉ klip vat en in die bos gooi: as daar voëls opvlieg, kon daar nie versteekte troepe van die vyand wees nie. Hulle het dit gedoen, die voëls het gevlieg, hulle het voort gemarsjeer – in ŉ lokval in. Die vyandelike generaal het sy manne in die bome laat wag en vir elkeen ŉ voël gegee om vas te hou. Toe die klippe om hulle val, het hulle die voëls gelos, wat dus dadelik opgevlieg het. Dié twee planne was elke ŉ strategie: ŉ plan waarmee die generaals hulle troepe tot oorwinning wou aanvoer. Die strategie is dus maar net ŉ leëraanvoerder (Grieks strategos bestaan uit stratos “leër” + agein “aanvoer”). Dié interessante brokkie is gepubliseer in dr. Anton F Prinsloo se boek, Die aap in jou koffie (Afrikaanse eponieme van A tot Z). Uitgewer: Protea Boekhuis Prys: R250-00* *Prys onderhewig aan verandering Koop die boek by Graffiti Boeke